text: Lille virksomhed rummer ansatte med store udfordringer 
  23 marts 2015 kl. 09.00
  I Christiansfeld ligger Historicum. Et lille firma, der producerer historiske kostumer og rekvisitter. Selvom der hver dag skal leveres og produceres, er der alligevel overskud til at rumme medarbejdere, der har svært ved at være på det almindelige arbejdsmarked.
  Annette Herbst, der driver Historicum, fortæller, at alle hendes ansatte på den ene eller anden måde finder det udfordrende at være en del af det pulserende arbejdsliv. Derfor tilpasser hun hverdagen til den enkelte medarbejder.
  - Vi har selvfølgelig fokus på at få tingene til at ske, men når det er sagt, så er det vigtigt, at alle får en god dag. Hvis det betyder, at vi skal holde en times middagspause eller holde møde to gange om ugen, så er det sådan, vi gør, siger hun.
  Selvom alle de ansatte har hver deres at kæmpe med, er det vigtigt for Annette Herbst at understrege, at de ikke bliver ansat, fordi hun har ondt af dem.
  Se mere i Nyhederne kl 19.30
  Naboer på TV SYD + er også i Christiansfeld i dag kl 15 og 19.55 besøger de Prætorius Torv.
  